พึ่งกินยาคุมแผงแรกแต่กินไปแค่3วันแต่มีประจำเดือนออกมาและเป็นนานจะอาทิตย์​แล้วต้องกินต่อให้หมดแผงรึต้องหยุดกินค่ะและจะมีผลอะไรไมค่ะ
สวัสดีค่ะ การมีเลือดออกในระหว่างที่กำลังทานยาคุมกำเนิดอยู่ เลือดที่ออก ไม่ใช่ประจำเดือน แต่น่าจะเกิดจากผลของยาคุม ที่ทำให้มีเลือดออกกะปริดกะปรอยได้ โดยเฉพาะหากเป็นยาคุมกำเนิดชนิดที่มีฮอร์โมนต่ำ ซึ่งโดยส่วนใหญ่ เมื่อทานต่อเนื่องไปซักระยะ เลือดที่ออกก็จะค่อยๆ ลดน้อยลงจนหายไปได้เอง ดังนั้น หากเลือดที่ออกมีปริมาณไม่มาก ไม่มีปวดท้องน้อย ก็ให้ทานยาคุมกำเนิดต่อไปได้ ไม่จำเป็นต้องหยุดทาน แต่หากเลือดที่ออกมีปริมาณมากทุกวัน ไม่มีแนวโน้มที่จะลดลง หรือมีปวดท้องน้อยมาก อาจเกิดจากสาเหตุอื่นๆ เช่น มีมดลูกอักเสบ เยื่อบุโพรงมดลูกหนกตัวผิดปกติ มะเร็งปากมดลูก เป็นต้น ในกรณีนี้ ควรหยุดทานยาคุม และไปพบแพทย์เพื่อตรวจหาสาเหตุค่ะ